Referat frå FAU-møte 5.4. 2017

Til stades: Erik Myrmel (2A), Kristin Pedersen, (2B), Eivind Bondhus (3B), Elin Noremark (3C), Stine Birkeland (4A), Magnhild Selås (5A), Renate Olsen (7B), Ola Øyjordsbakken (5B), Elfrid Herre Staveland (5C), Niels Saaby Hansen (6A), Espen Ottem (8B), Inge Jonassen (9B), Even Norebø (10B)

1. Innkalling: godkjent

2. Referat: Kommentar frå 2.-klasserepresentant med ønske om meir informasjon i forhold til Nordvik-elevane. I forrige referat stod det at rektor hadde sagt at det skulle bli holdt infomøter med berørte klasser. Det var sagt frå skulen at klasselistene for neste års tredjeklasse skulle vere klare før påske. Foreldre opplever prosessen som uryddig. Det har kome lovnader om informasjon og møte med klassekontakter som ikkje blir gjennomført.

3. Stiftingsmøte Kirkevoll FAU.

* Økonomigruppa + leiar, nestleiar og sekretær i FAU skriv under stiftingsdokumentet
* Protokollen blir underskriven og gjort ferdig av økonomigruppa.

4. Gjennomgang av årshjulet

- Ønske om at ein har klar FAU-representantane tidleg på hausten.

-Spørsmål om FAU skal vere ansvarleg for TV-aksjonen. Ingen konklusjon. FAU stiller dersom ingen andre tar jobben.

-ønske om refleksaksjon om hausten. Trafikkgruppa får ansvaret.

5. Arbeid for å bli dysleksivennleg skule: skulen er positiv til spørsmålet om å arbeide for å bli dysleksivennleg skule. FAU er glad for det.

6. Møte med skulebyråden: Rektor og FAU bad om eit møte med skulebyråden. Vi fekk tilbod om møte 7. april, men bad om møte tidlegare. Nå har kommunen utsett møtet. Bygg og miljø-gruppa tar saka vidare og ber om ny dato.

7. Søknad om tilskot frå kommunen til nærmiljøtiltak på ettermiddagen. Økonomigruppa søkte om støtte til skuleball, natursti og tiltak knytt til elevar frå Nordvik, ikkje fått svar ennå.

8. Eventuelt:

-Leikeparken: Vi har fått eit forslag til re-etablering av leikeparken på nedre skuleplass. Vi er ikkje nøgde med planen og har desse innspela:

-Dei små barna er ikkje der nede, flytt desse leikene opp der dei små barna er.

-På nedre skuleplass ønsker vi oss ballbinge, volleyballbane og basketkorg, slik det var før.

-Vi ønsker oss også ei sykkelløype (inspirert av t.d. Skulestadmo skule), enten nede langs gangvegen eller i lilleskogen mot kyrkjegarden og elva.

-Vi vi også gjerne ha nedfelte trampoliner

Bygg og miljø-gruppa tar saka vidare.

-Spørsmål om kunstgras på grusbanen: FAU har spurt Bjarg, dei er positive i utgangspunktet. Skulen har ikkje svart på henvendelsen. Bygg og miljøgruppa kan spørje igjen.

-FAU har prøvd å opprette kontakt med verneombudet, har ikkje fått svar. Erik Myrmel prøver å sende epost til verneombudet.

-17-maikomiteen har kontroll. Det kjem til å komme søknad til FAU om økonomisk støtte pga utgifter til premiar i gratisaktivitetane, det blir antyda 2500 kr. FAU er positive på bakgrunn av tildelingar som har blitt gitt frå kommunen.

Arbeid i grupper frå kl 20.

Magnhild Selås (referent)